131. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1063006/2696/776/0014 της 25 Μαΐου/6 Ιουν. 1995 (ΦΕΚ Β΄  500) Υποβολή δηλώσεων της παρ. 1 του άρθρ. 29 και της παρ. 1 του άρθρ. 31 του Νόμ. 1642/86, όπως ισχύει, από υποκείμενες στο φόρο επιχειρήσεις που μετασχηματίζονται κατ’ εφαρμογή των διατάξεων του Νόμ. 2166/93. Έχοντας υπόψη: 1.Τις διατάξεις του Νόμ. 1642/86, όπως ισχύει: α)της παρ. 4 του άρθρ. 5. β)την περίπτ. α΄ και δ΄ της παρ. 1 του άρθρ. 28. γ)των παρ. 1, 2, περίπτ. β΄ και 4, περίπτ. α΄ και β΄ του άρθρ. 29. δ)των παρ. 1, 3 και 9 του άρθρ. 31. ε)των παρ. 1, 2 και 4 του άρθρ. 47. στ)της παρ. 1 του άρθρ. 48. ζ)της παρ. 3 του άρθρ. 58. 2.Τις διατάξεις των άρθρ. 1 έως και 5, του Νόμ. 2166/93 (ΦΕΚ 137 Α /24.8.93). 3.Τις οδηγίες και διευκρινίσεις για την αντιμετώπιση θεμάτων που ανέκυψαν κατά τον μετασχηματισμό επιχειρήσεων με τις διατάξεις του Νόμ. 2166/93 που παρέχονται με την αριθ. 1055240/439/ 0015/9.5.95 Ε.Δ.Υ .Ο. 4.Τις δυσχέρειες που παρατηρήθηκαν στην υποβολή των δηλώσεων της παρ. 1 του άρθρ. 29 και της περίπτ. β΄ της παρ. 1 του άρθρ. 31 του Νόμ. 1642/86, όπως ισχύει, από τις μετασχηματιζόμενες επιχειρήσεις με το Νόμ. 2166/93, εξαιτίας του γεγονότος ότι η Διοίκηση δεν παρέσχε εγκαίρως τις αναγκαίες διευκρινίσεις. Σελ. 358,814 Τεύχος 1223-Σελ. 110 5.Την αριθ. 1026431/268/0006 Α /2.3.94 κοινή απόφαση του Πρωθυπουργού και του Υπουργού Οικονομικών (ΦΕΚ 154/Β) περί αναθέσεως αρμοδιοτήτων Υπουργού Οικονομικών στους Υφυπουργούς Οικονομικών. 6.Το γεγονός ότι η απόφαση αυτή δεν συνεπάγεται δαπάνη για τον Κρατικό Προϋπολογισμό, αποφασίζουμε: Άρθρ.1.-1.Οι μετασχηματιζόμενες επιχειρήσεις, σύμφωνα με τις διατάξεις των άρθρ. 1 έως και 5 του Νόμ. 2166/93, υποχρεούνται να υποβάλλουν κατά το χρόνο ολοκλήρωσης του μετασχηματισμού τους τις δηλώσεις που ορίζονται από τις διατάξεις της παρ. 1 του άρθρ. 29 του Νόμ. 1642/86, όπως ισχύει, και μέσα στις προθεσμίες που προβλέπονται από τις ίδιες διατάξεις, αναγράφοντας κατά περίπτωση, ως χρόνο έναρξης, μεταβολής ή παύσης εργασιών την ημερομηνία σύνταξης του Ισολογισμού μετασχηματισμού. Στην περίπτωση αυτή δεν θα έχουν εφαρμογή οι διατάξεις της παρ. 1 του άρθρ. 48 του ίδιου νόμου. 2.Στις επιχειρήσεις που δεν υπέβαλαν τις δηλώσεις της προηγούμενης παραγράφου παρέχεται η ευχέρεια εμπρόθεσμης υποβολής τους, μέχρι 9.6.1995. Άρθρ.2.-1.Επιχειρήσεις που μετασχηματίστηκαν ή βρίσκονται στη διαδικασία μετασχηματισμού, κατά την έκδοση της παρούσας, με τις διατάξεις των άρθρ. 1 έως και 5 του Νόμ. 2166/93, και δεν υπέβαλαν εκκαθαριστική δήλωση Φ.Π.Α., μέσα στις προθεσμίες που ορίζονται από την περίπτ. β΄ της παρ. 1 του άρθρ. 31 του ίδιου νόμου, για τις πράξεις που πραγματοποίησαν μέχρι τον χρόνο σύνταξης του Ισολογισμού μετασχηματισμού, δύνανται να υποβάλλουν εμπρόθεσμα τη δήλωση αυτή μέχρι της 9.6.1995, χωρίς την επιβολή των κυρώσεων που προβλέπονται: α)Από την παρ. 1 του άρθρ. 47, κατά το μέρος που η διαφορά προέρχεται από πράξεις διακανονισμού του άρθρ. 26 του Νόμ. 1642/86, όπως αυτές περιλαμβάνονται στους πίνακες Ζ, Η και Θ της εκκαθαριστικής δήλωσης και β)Από την παρ. 4 του ίδιου ως άνω άρθρου και νόμου. 2.Οι διατάξεις της προηγούμενης παραγράφου εφαρμόζονται ανάλογα και στις Εταιρείες που προήλθαν από το μετασχηματισμό για την εκκαθαριστική δήλωση της πρώτης τους διαχειριστικής περιόδου. 28.Ζ.ζ.130-131 Φόρος Προστιθέμενης Αξίας